CELEX: 32013R0774
Language: hr
Date: 2013-08-12 00:00:00
Title: Provedbena uredba Komisije (EU) br. 774/2013 оd 12. kolovoza 2013. o odobrenju pripravka Lactobacillus kefiri DSM 19455 kao dodatka hrani za sve životinjske vrste  Tekst značajan za EGP

13.8.2013   
            
            
               HR
            
            
               Službeni list Europske unije
            
            
               L 217/30
            
         PROVEDBENA UREDBA KOMISIJE (EU) br. 774/2013
   оd 12. kolovoza 2013.
   o odobrenju pripravka Lactobacillus kefiri DSM 19455 kao dodatka hrani za sve životinjske vrste
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2,
   budući da:
   
               (1)
            
            
               Uredbom (EZ) br. 1831/2003 propisuje se odobravanje dodataka hrani za životinje te osnove i postupci za izdavanje takvog odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka Lactobacillus kefiri DSM 19455. Uz zahtjev priloženi su traženi podaci i dokumentacija u skladu s člankom 7. stavkom 3. Uredbe (EZ) br. 1831/2003.
            
         
               (3)
            
            
               Navedeni se zahtjev odnosi na odobrenje za pripravak Lactobacillus kefiri DSM 19455 kao dodatka hrani za sve vrste životinja za razvrstavanje u kategoriju dodatka „tehnološki dodaci”.
            
         
               (4)
            
            
               Europska agencija za sigurnost hrane (dalje u tekstu „Agencija”) zaključila je u svojem mišljenju od 13. ožujka 2013. (2) da, u skladu s predloženim uvjetima o uporabi, pripravak nema nepovoljan učinak na zdravlje životinja, zdravlje ljudi ni na okoliš. Agencija je zaključila i da se pripravkom poboljšava aerobna stabilnost silaže povećanom proizvodnjom octene kiseline te smanjenjem pH vrijednost materijala koji se lako ili umjereno teško siliraju. Agencija smatra da posebni zahtjevi za praćenje nakon stavljanja na tržište nisu potrebni. Također je potvrdila izvješće o metodama analize dodataka hrani za životinje koje je dostavio Referentni laboratorij osnovan Uredbom (EZ) br. 1831/2003.
            
         
               (5)
            
            
               Ocjenom navedenog pripravka pokazuje se da su ispunjeni uvjeti za odobrenje predviđeni u članku 5. Uredbe (EZ) br. 1831/2003. U skladu s tim potrebno je odobriti uporabu tih pripravaka kako je definirano u Prilogu ovoj Uredbi.
            
         
               (6)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu koji pripada kategoriji dodataka „tehnološki dodaci” i funkcionalnoj skupini „dodaci silaži” odobrava se kao dodatak hrani za životinje u hranidbi životinja pod uvjetima utvrđenima u Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. kolovoza 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 268, 18.10.2003., str. 29.
   
      (2)  EFSA Journal 2013; 11(4):3177.
   
      PRILOG
      
                  Identifikacijski broj dodatka hrani za životinje
               
               
                  Naziv nositelja odobrenja
               
               
                  Dodatak hrani za životinje
               
               
                  Sastav, kemijska formula, opis, analitička metoda
               
               
                  Vrsta ili kategorija životinje
               
               
                  Najviša dob
               
               
                  Najmanja dopuštena količina
               
               
                  Najveća dopuštena količina
               
               
                  Ostale odredbe
               
               
                  Trajanje odobrenja
               
            
                  CFU/kg svježeg materijala
               
            
                  
                     Kategorija tehnoloških dodataka. Funkcionalna skupina: dodaci silaži.
                  
               
            
                  1k20742
               
               
                  —
               
               
                  
                     Lactobacillus kefiri DSM 19455
               
               
                  
                               
                           
                           
                              
                                 Sastav dodatka hrani za životinje
                              
                              Pripravak Lactobacillus kefiri DSM 19455 koji sadrži najmanje 1 × 1010 CFU/g dodatka hrani
                           
                        
                               
                           
                           
                              
                                 Karakterizacija aktivne tvari
                              
                              Žive stanice Lactobacillus kefiri DSM 19455
                              
                           
                        
                               
                           
                           
                              
                                 Analitička metoda
                                  (1)
                              
                              
                                           
                                       
                                       
                                          Brojenje unutar dodatka hrani za životinje: metoda razmazivanja (EN 15787)
                                       
                                    
                                           
                                       
                                       
                                          Identifikacija: gel-elektroforeza u pulsirajućem polju (PFGE)
                                       
                                    
                        
               
                  Sve životinjske vrste
               
               
                  —
               
               
                  —
               
               
                  —
               
               
                  
                              1.
                           
                           
                              U uputama za uporabu dodatka i premiksa navesti uvjete skladištenja.
                           
                        
                              2.
                           
                           
                              Najmanja doza dodatka kada se ne rabi u kombinaciji s ostalim mikroorganizmima kao dodatak silaži: 5 × 107 CFU/kg svježeg materijala.
                           
                        
                              3.
                           
                           
                              Dodatak se rabi u materijalima koji se lako ili umjereno teško siliraju (2).
                           
                        
                              4.
                           
                           
                              Iz sigurnosnih razloga pri rukovanju se preporuča uporaba zaštite dišnih organa i rukavica.
                           
                        
               
                  2. rujna 2023.
               
            
         (1)  Podaci o analitičkim metodama dostupni su na adresi Referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx
      
         (2)  Krmno bilje koje se lako silira: > 3 % topljivih ugljikohidrata u svježem materijalu. Krmno bilje koje se umjereno teško silira: 1,5 – 3,0 % topljivih ugljikohidrata u svježem materijalu. Kako je utvrđeno Uredbom Komisije (EZ) br. 429/2008. (SL L 133, 22.5.2008., str. 1.).